లోక్‌సభలో ఆంగ్లో-ఇండియన్ రిజర్వేషన్ సీట్లు

భారత రాజ్యాంగంలోని ఆర్టికల్ 331 ప్రకారం, రాజ్యాంగం ఏర్పడిన సమయంలో ఆంగ్లో-ఇండియన్ సమాజానికి రిజర్వేషన్లు ఇచ్చింది. ఆర్టికల్ 331 కూడా రాజ్యాంగం ప్రారంభమైన 10 సంవత్సరాల తరువాత ఈ రిజర్వేషన్లు ఉనికిలో ఉండవని చెప్పింది. కానీ ఈ రిజర్వేషనును 8వ సవరణద్వారా 1970 వరకు పొడిగించారు. రిజర్వేషన్ల కాలాన్ని 23వ సవరణ ద్వారా 1980 వరకు, తరువాత 45వ సవరణల ద్వారా 1990 వరకు, 62వ సవరణ ద్వారా 2006 వరకు, 79వ సవరణ ద్వారా 2010 వరకు, 95వ సవరణ ద్వారా 2020 వరకు పొడిగించారు.2020 జనవరిలో భారత పార్లమెంటు, రాష్ట్ర శాసనసభలలో ఆంగ్లో-ఇండియన్ రిజర్వుడు సీట్లు 104 వ రాజ్యాంగ సవరణ చట్టం, 2019 ద్వారా రద్దు చేయబడ్డాయి. లోక్‌సభలో ఈ బిల్లును ప్రవేశపెట్టిన కేంద్ర న్యాయశాఖ మంత్రి రవిశంకర్ ప్రసాద్ ఈ సంఖ్య వివాదాస్పదంగా ఉన్నప్పటికీ, 2011 భారత జనాభా లెక్కల ప్రకారం భారతదేశంలో ఆంగ్లో-ఇండియన్స్ జనాభా కేవలం 296 మంది మాత్రమే అని పేర్కొన్నారు.  ఆంగ్లో-ఇండియన్స్ మొత్తం సంఖ్య 1,50,000 వరకు ఉన్నారనే అంచనాలు వివాదాస్పదంగా ఉంది. కొన్ని ఆధారాలు ప్రకారం 75,000 నుండి  100,000 మధ్య జనాభా ఉన్నట్లు సూచించాయి.

 చరిత్ర 
భారత పార్లమెంటు లోక్‌సభకు (దిగువ లోక్‌సభ) సొంత ప్రతినిధులను నామినేట్ చేయటానికి కలిగి ఉన్న ఏకైక ఆంగ్లో-ఇండియన్ సమాజం భారతదేశంలో ఉంది. ఈ హక్కును జవహర్లాల్ నెహ్రూ నుండి ఆల్ ఇండియా ఆంగ్లో-ఇండియన్ అసోసియేషన్ మొదటి, దీర్ఘకాల అధ్యక్షుడు ఫ్రాంక్ ఆంథోనీ పొందాడు. ఈ సంఘానికి ఇద్దరు సభ్యులు ప్రాతినిధ్యం వహించారు. ఈ సమాజానికి సొంత స్థానిక రాష్ట్రం లేనందున ఇది జరిగింది. భారతదేశం లోని పద్నాలుగు రాష్ట్రాలు (ఆంధ్రప్రదేశ్, బీహార్, ఛత్తీస్‌గఢ్, గుజరాత్, జార్ఖండ్, కర్ణాటక, కేరళ, మధ్యప్రదేశ్, మహారాష్ట్ర, తెలంగాణ, తమిళనాడు, ఉత్తర ప్రదేశ్, ఉత్తరాఖండ్, పశ్చిమ బెంగాల్) తమ రాష్ట్ర శాసనసభలు కూడా ఒక్కొక్కరి నామినేటెడ్ సభ్యుడును కలిగి ఉన్నాయి.

రిజర్వు చేసిన సీట్లు 1960ల నాటికి దశలవారీగా తొలగించబడతాయని భావించారు. కానీ 2020లో ఈ నిబంధన రద్దు చేయబడే వరకు వరుస ప్రభుత్వాలు పునరుద్ధరించడం కొనసాగించాయి.2011 జనాభా లెక్కల ప్రకారం భారతదేశంలో కేవలం 296 మంది ఆంగ్లో-ఇండియన్స్ మాత్రమే ఉన్నారని, చాలా మంది ప్రతిపక్ష ఎంపీల నుండి సవాళ్లను ప్రేరేపించిందని న్యాయశాఖ మంత్రి రవిశంకర్ ప్రసాద్ పేర్కొన్నారు. ఒక్క తమిళనాడులో కొన్ని వేల మంది ఆంగ్లో-ఇండియన్స్ ఉన్నారని డిఎంకె పార్టీకి చెందిన కనిమొళి ఎత్తి చూపారు.

 స్వాతంత్య్రానికి ముందు 
హెన్రీ గిడ్నీ 1920,1923,1926,1930,1934 ఎన్నికలలో 'ప్రత్యేక ఆసక్తులు/ఆంగ్లో-ఇండియన్' విభాగంలో కేంద్ర శాసనసభ నామినేటెడ్ సభ్యుడిగా ఉన్నాడు.

 చారిత్రక ఆంగ్లో-ఇండియన్ సభ్యులు 
ప్రతి ఎన్నికల తరువాత స్థానాలకు ఆంగ్లో-ఇండియన్ సభ్యులను నామినేట్ చేయబడిన సభ్యుల జాబితా క్రింద ఇవ్వబడింది.
ఎన్నికసభ్యుడుపార్టీసభ్యుడుపార్టీ1951–52ఫ్రాంక్ ఆంథోనీఎ. ఇ. టి. బారో1957196219671971మార్జోరీ గాడ్‌ఫ్రే1977రుడాల్ఫ్ రోడ్రిగ్స్ఎ. ఇ. టి. బారో1980ఫ్రాంక్ ఆంథోనీ19841989జాస్ ఫెర్నాండెజ్పాల్ మంతోష్1991ఫ్రాంక్ ఆంథోనీరాబర్ట్ ఇ. విలియమ్స్1993ఖాళీ1995షీలా ఎఫ్. ఇరానీ1996నీల్ ఓ'బ్రియన్హెడ్విగ్ రెగో1998బీట్రిక్స్ డిసౌజానెవిల్లే ఫోలే1999డెంజిల్ బి. అట్కిన్సన్2004ఇంగ్రిడ్ మెక్లియోడ్ఫ్రాన్సిస్ ఫాంథోమ్2009చార్లెస్ డయాస్2014జార్జ్ బేకర్రిచర్డ్ హే

 ఇవి కూడ చూడు 

 లోక్‌సభ నియోజకవర్గాల జాబితా
 భారతదేశంలో రిజర్వు చేయబడిన రాజకీయ స్థానాలు

 ప్రస్తావనలు 

 వెలుపలి లంకెలు 

వర్గం:జాతి సంస్థల ప్రజాప్రతినిధుల రిజర్వేషన్లు
వర్గం:ఆంగ్లో ఇండియన్ వ్యక్తులు
వర్గం:లోక్‌సభ సభ్యులు